સંસારની રોજની ઝંઝટમાંથી મુક્ત થવા માટે માણસો બગીચામાં જાય છે, તો કોઇ રમત ગમતનાં સ્ટેડીયમો, સિનેમાગૃહો, સંગીતના જલસાઓ, આનંદ પ્રમોદ માટે સિનેમાગૃહોમાં જાય છે તો શું તેની પાછળ કરોડો અને અબજો રૃપિયાનો ખર્ચ નથી કરવામાં આવતો ? આ સ્થાનોથી તાજગી થોડી ક્ષણો માટે જ કદાચ મળે છે. જયારે તેની આડઅસરોનો કોઈ પાર નથી. જયારે મંદિરો એ શાશ્વત શાંતિનાં ધામ છે અને તેની કોઈ આડ અસર નથી. મંદિરો બાંધવામાં અને ચલાવવામાં જે ખર્ચ થાય છે તેને ખર્ચ ના કહેવાય. પરંતુ ખરા અર્થમાં ધીરાણ કહેવાય. જેમાંથી વ્યાજ સહિત મુદ્દલ પાછી મળે છે.